Anne Türn

**Anne Türn** (sündinud 3. septembril 1964 Tallinnas) on eesti keraamik. 

## Elulugu
Ta lõpetas 1983. aastal Tallinna 7. Keskkooli. Aastatel 1984–1990 õppis ta Eesti NSV Riiklikus Kunstiinstituudis keraamikat, seejärel täiendas end aastatel 1991–1994 Saksamaal Höhr-Grenzhauseni Instituudis ja Kasseli Ülikoolis. 

Pärast õpinguid on Anne Türn tegutsenud vabakutselise kunstnikuna. 

1994. aastast on ta Eesti Keraamikute Liidu ja Eesti Kunstnike Liidu liige. 2019. aastal valiti ta Rahvusvahelise Keraamika Akadeemia (IAC) liikmeks.

## Looming
Anne Türni firmamärgiks võib pidada "Tantsivaid hunte", mida jagatakse “Looduse aasta foto” auhinnana. 
"Looduse vägi, ilu ja haprus  on mind alati inspireerinud. Õpetanud  aupaklik olema. Midagi  on looduses ja keraamikas väga sarnast – sa tohid mägedes teha, mis on lubatud, ei ole mõistlik "vallutama" minna. Sama lugu on ka saviga. Nad mõlemad ütlevad sulle, mida teha – pead ainult oskama kuulata. Mulle meeldib teha asju, mis tunduvad võimatud, testin kogu aeg materjali ja enda piire. Oma viimase aja töödes olengi andnud portselanile ja klaasile võimaluse omapäi toimetada. Minu suurim väljakutse on kannatlikult oodata ja ahju ust mitte liiga vara näppida. Kordumatute ja habraste vormide loomisega saavad klaas ja portselan imepäraselt hakkama – just nagu looduski. Alles kilde kokku korjates mõistad, kui habras on kõik su ümber. Ole aupaklik, ja maailm vastab sulle samaga." 

## Tunnustus
* 2020 Kristjan Raua preemia (Eesti keraamika valdkonna pikaaegse edendamise ja autoritehnika meisterlikkuse eest)
* 2020 Taiwan Ceramics Biennale "Recommendation Award"
* 2018 Keraamika ja Värvi Auhind, Faenza, eriauhind
* 2017 GIC Biennale Icheon Korea, eriauhind
* 2011 Aasta Keraamik, Eesti
* 2004 EUCECO Ateena, Kreeka, hõbemedal
* 2003 Caroque'i Linna Auhind, Šveitsi Keraamikute Liidu Auhind
* 1998 Teine Keraamika Biennaal, Monterrey, Mehhiko, GRAND PRIX
* 1997 Fletcheri Auhind, Auckland, Uus-Meremaa, MERIT AWARD
* 1997 Viies Väikekeraamika Triennaal, Zagreb, Horvaatia, GRAND PRIX

### Osavõtt rahvusvahelistest konkurssidest
* 2019 Blanc de Chine, Peking, Hiina
* 2016 Martinsoni Auhind, Daugavpils, Läti
* 2015 Caroque Linna Auhind, Šveits
* 2015 Premio Faenza, Itaalia
* 2014 Westerwaldi Auhind, Saksamaa
* 2014 Mino, Jaapan
* 2013 Premio Faenza, Itaalia
* 2010 Mixed Media, Höhr-Grenzhausen, Saksamaa
* 2009 Westerwaldi auhinnakonkurss, Saksamaa
* 2006 Moodsa Keraamika Biennaal, Vallauris, Prantsusmaa
* 2000 Kuues Taiwani Kuldse Keraamika Auhind, Taiwan

## Näitused
### Valik rühmanäitusi
* 2018 Northern Clay Centre, Minneapolis, USA
* 2017 Pavsaris, Kaunas, Leedu
* 2016 Rahvusvaheline Keraamika Näitus, Gzhel, Venemaa
* 2016 Teekannunäitus, Noble Seafood Restorani Galerii, Shanghai, Hiina
* 2015 Näitus Yuzhou Keraamikamuuseumis, Hiina
* 2015 Teine Rahvusvaheline Teekannunäitus „Naine”, ECO Muuseum, Taiwan
* 2009 Camard Associes, Pariis, Prantsusmaa

### Valik isikunäitusi
* 2020 „Võnked” ARS-i Galerii
* 2019 „Valgus” Saaremaa Kunstistuudio Galerii
* 2019 „Valguse sünd” Noblessneri Valukoda, Tallinn
* 2019 „Valgushallitus” Noblessneri Shipyard, Tallinn
* 2018 „Vihm” HOP Galerii, Tallinn
* 2015 Gabriele Freymanni Galerii, Euskirchen-Schweinheim, Saksamaa
* 2013 „Talv” HOP Galerii, Tallinn
* 2013 Savi-Meri, Meremuuseum, Tallinn
* 2011 Gzheli Kunstiinstituudi Galerii, Venemaa
* Osalenud arvukatel Eesti Keraamikute Liidu ja Kunstnike Liidu Näitustel Eestis
* Töötoad ja ettekanded Saksamaal, Leedus, Soomes, Ameerika Ühendriikides, Hiinas, Horvaatias, Uus-Meremaal, Koreas, Venemaal, Itaalias jm

## Teoseid kogudes
Eesti Tarbekunstimuuseum; Zagrebi Kaunite Kunstide Muuseum, Horvaatia; Monterrey Kunstimuuseum, Mehhiko; Aucklandi Kunstimuuseum, Uus-Meremaa; Amaroussini Kunstimuuseum, Kreeka; Taipei Yingge Keraamikamuuseum, Taiwan; Fupingi Keraamikamuuseum, Hiina; Ashville'i Keraamikakeskus, Ameerika Ühendriigid; Faenza Keraamikamuuseum, Itaalia; Icheoni Keraamikamuuseum, Korea ja paljudes erakogudes Austraaliast Jaapanini.

## Huvitavat
Anne Türn on kirglik mööda maailma seikleja. Mõned valminud kirjatööd ja fotokajastused.

## Isiklikku
Tema isa oli tehnikateadlane Leo Türn ja ema keraamik Elvi Türn.

## Viited

## Muud allikad
* Koduleht

## Välislingid
* Alates minutid 12:15-21:21 Ajameelne: Keraamik Anne Türn
* Keraamika sees kasvanud
* Kristjan Raua preemia järjekindla töö eest
* "Tantsivad hundid"
* Anne Türn eksperimenteerib kiududega
*Savi-Meri näitus 2013
*Hundikuu. Month of the wolves.